Apgamo šalinimo būdą parenka gydytojas dermatologas, priklausomai nuo jo vietos, dydžio, išvaizdos, individualių organizmo savybių. Dažniausi būdai – tai:
Chirurginis apgamo pašalinimas – šis būdas yra aukso standartas apgamų šalinime, nes išsaugoma apgamo struktūra, kurią galima ištirti histologiškai. Be to, šiuo būdu galima patikimai pašalinti net gilesnius apgamo sluoksnius. Deja, pašalinus apgamą chirurgiškai, gali likti randelis.
Apgamų šalinimas lazeriu – šis būdas pasirenkamas atidžiai įvertinus apgamą. Efektas geresnis, kai šalinami paviršiniai, maži apgamai. Po apgamų šalinimo lazeriu mažesnė randų tikimybė, tačiau šis būdas ne visada tinka displastinių apgamų gydymui.
Elektrokoaguliacija – kai apgamas suardomas „elektriniu peiliuku“.
Registruokitės pas mūsų profesionalius dermatologus, kurie įvertins Jūsų apgamą ir parinks tinkamiausią gydymą.